VEGA Klub præsenterer  
**Boogie Juice-fest med WEFUNK Radio og CLASHcph After party i weekendens VEGA Klub***Fredag kan du feste til dansabel hiphop, soul, funk og R&B, når VEGA Klub og Boogie Juice præsenterer canadiske WEFUNK Radio. Lørdag byder VEGA Klub på både dans, dj’s, visuals og kunstudstilling, når der holdes officielt afterparty for CLASHcph Urban Dance Festival.* **Fredag – Boogie Juice m. WEFUNK Radio**Fredag kan du glæde dig til dj’s, der har fødderne solidt plantet i fugtig og fertil hiphop-muld, når VEGA Klub endnu engang lægger hus til en af de succesfulde Boogie Juice-fester. Denne gang præsenteres for tredje gang på dansk jord [DJ Static](http://www.wefunkradio.com/about/djstatic-bio) og [Professor Groove](http://www.wefunkradio.com/about/professorgroove-bio), som siden 1996 har leveret et af de absolut bedste online-bud på hiphop, soul og funk-radio, når de sender fra [WEFUNK Radio](http://www.wefunkradio.com) i Montreal. Aftenens fest kan streames direkte via [WEFUNKs hjemmeside](http://www.wefunkradio.com/radio/).  
  
Derudover vil aftenens resident dj’s være [CARS10](https://www.facebook.com/DJ-Cars10-503454986487512/?fref=ts) og [Jason ”DJ Whut” Rivera](https://www.facebook.com/jaywhutrivera/?fref=ts). De to hårdt svingende dj’s trækker hiphop-tråde til den dansable soul, funk, dancehall/reggae, latin og R&B.   
  
Der vil være gratis julebryg til de første 100 gæster.

**Lørdag – CLASHcph Afterparty**   
På lørdag danner VEGA Klub rammen om det officielle afterparty for [CLASHcph Urban Dance Festival](http://clashcph.com/clashcph-urban-dance-festival-2015/). En festival der starter i dag, den 3. november, og hvor der inviteres til workshops, dance jams og battles, paneldebatter og fester.   
  
Efterfesten byder på djs, dans, visuals og kunstudstilling med et mangfoldigt line-up. Aftenens dj’s vil være DJ Casper The Friendly Ghost og [DJ BaronHawk](https://www.facebook.com/DJBaronhawk/?fref=ts), men man vil også kunne opleve live dance performances af Minou Ericson & Martin Lasthein, trompetisten Tim Ewe samt visuals og kunstudstilling af [Leyla Bautista Illustrations](https://www.facebook.com/leylabautistaillustrations/). Så kom ned og slut en uge, der har stået i dansens tegn, af med et brag af en fest.  **Fakta om weekenden i VEGA Klub:**

VEGA Klub & Boogie Juice presents: WEFUNK Radio

Fredag den 6. november 2015 kl. 22.00

Ideal Bar, Enghavevej 40, 1674 Kbh. V

40 kr. entré.

Læs mere om arrangementet HER.

VEGA Klub: CLASHcph afterparty

Lørdag den 7. november 2015 kl. 22.00

Ideal Bar, Enghavevej 40, 1674 Kbh. V

Fri entré.

Læs mere om arrangementet HER.